CELEX: 52006PC0280
Language: el
Date: 2006-06-08
Title: Πρόταση Αποφασης του Συμβουλίου που επιτρέπει στο Ηνωμένο Βασίλειο να εφαρμόσει ειδικό μέτρο παρέκκλισης από τα άρθρα 5 παράγραφος 6 και 11A παράγραφος 1 στοιχείο β) της οδηγίας 77/388/EΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (Το κείμενο στην αγγλική γλώσσα είναι το μόνο αυθεντικό)

Σημαντική ανακοίνωση νομικού περιεχομένου

|

52006PC0280

Πρόταση Αποφασης του Συμβουλίου που επιτρέπει στο Ηνωμένο Βασίλειο να εφαρμόσει ειδικό μέτρο παρέκκλισης από τα άρθρα 5 παράγραφος 6 και 11A παράγραφος 1 στοιχείο β) της οδηγίας 77/388/EΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών (Το κείμενο στην αγγλική γλώσσα είναι το μόνο αυθεντικό)  /* COM/2006/0280 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 08.06.2006COM(2006) 280 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στο Ηνωμένο Βασίλειο να εφαρμόσει ειδικό μέτρο παρέκκλισης από τα άρθρα 5 παράγραφος 6 και 11A παράγραφος 1 στοιχείο β) της οδηγίας 77/388/EΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(Το κείμενο στην αγγλική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Δυνάμει του άρθρου 27 παράγραφος 1 της έκτης οδηγίας 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση, το Συμβούλιο δύναται, προτάσει της Επιτροπής, να επιτρέπει ομοφώνως, σε κάθε κράτος μέλος τη λήψη ειδικών μέτρων, κατά παρέκκλιση από την εν λόγω οδηγία, με σκοπό την απλοποίηση της εισπράξεως του φόρου. Με επιστολή που πρωτοκολλήθηκε στη Γενική Γραμματεία της Επιτροπής στις 7 Απριλίου 2005, το Ηνωμένο Βασίλειο ζήτησε την άδεια να αντικαταστήσει ένα υφιστάμενο μέτρο παρέκκλισης σχετικά με τον υπολογισμό του ΦΠΑ που βαρύνει τα έξοδα για καύσιμα των επαγγελματικών αυτοκινήτων τα οποία χρησιμοποιούνται εν μέρει και για ιδιωτικούς σκοπούς. Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη, με επιστολή της 26ης Οκτωβρίου 2005, σχετικά με το αίτημα που υπέβαλε το Ηνωμένο Βασίλειο. Με επιστολή της 27ης Οκτωβρίου 2005, η Επιτροπή ανακοίνωσε στο Ηνωμένο Βασίλειο ότι διέθετε όλες τις απαραίτητες πληροφορίες για την εκτίμηση του αιτήματος. |120 | Γενικό πλαίσιο Το 1986 το Ηνωμένο Βασίλειο έλαβε την άδεια να εφαρμόζει σύστημα κατ’αποκοπή υπολογισμού του ποσού του ΦΠΑ όσον αφορά τα έξοδα καυσίμων για την ιδιωτική χρήση των επαγγελματικών αυτοκινήτων (απόφαση του Συμβουλίου 86/356/ΕΟΚ). Στο πλαίσιο αυτού του συστήματος, το Ηνωμένο Βασίλειο επέτρεψε μια αρχική πλήρη έκπτωση του ΦΠΑ για την αγορά καυσίμων για επαγγελματικά αυτοκίνητα. Στη συνέχεια, επιβλήθηκε ΦΠΑ στα καύσιμα που προορίζονταν για την ιδιωτική χρήση των αυτοκινήτων. Η μέση συνολική τιμή των καυσίμων για την ιδιωτική χρήση των επαγγελματικών αυτοκινήτων υπολογίστηκε σε μακροοικονομική βάση και στη συνέχεια επιβλήθηκε με βάση κλίμακα που αντιστοιχούσε στον κυβισμό του κινητήρα και την κατηγορία καυσίμου του οχήματος. Αυτή η μέση τιμή προσαρμοζόταν ετησίως σύμφωνα με τις αλλαγές του μέσου κόστους των καυσίμων. Το σύστημα αυτό αποτελούσε απλοποίηση, τόσο για τις φορολογικές αρχές όσο και για τους φορολογουμένους. Συγκεκριμένα, οι φορολογούμενοι δεν χρειαζόταν να τηρούν λεπτομερείς καταστάσεις κατανάλωσης καυσίμων. Συγχρόνως, πρέπει να σημειωθεί ότι το σύστημα αυτό ήταν προαιρετικό για τους φορολογουμένους, οι οποίοι, εάν το επιθυμούσαν, μπορούσαν να εφαρμόσουν τους συνήθεις κανόνες περί ΦΠΑ και να εκπληρώσουν τις υποχρεώσεις σχετικά με την τήρηση καταστάσεων κατανάλωσης. Το Ηνωμένο Βασίλειο τώρα προβλέπει να αλλάξει το σύστημά του. Οι βασικές αρχές παραμένουν οι ίδιες, αλλά το νέο προτεινόμενο σύστημα θα εφαρμόζει «κλιμακούμενο φόρο» ανάλογα με τις εκπομπές CO2 ενός οχήματος. Δεδομένου ότι υπάρχει άμεση σχέση μεταξύ των εκπομπών CO2 και της κατανάλωσης καυσίμων, όσο μεγαλύτερη είναι η εκπομπή CO2, τόσο μεγαλύτερη είναι η κατανάλωση καυσίμων και, κατά συνέπεια, μεγαλύτερο το ποσό του ΦΠΑ που θα πρέπει να καταβληθεί για τα καύσιμα που χρησιμοποιούνται για ιδιωτική χρήση ενός οχήματος. Η Επιτροπή κατανοεί ότι το ισχύον καθεστώς πράγματι επέτρεψε στο Ηνωμένο Βασίλειο να απλοποιήσει την είσπραξη του φόρου επί σειρά ετών και ότι το νέο σύστημα, το οποίο θα παραμείνει προαιρετικό για τους φορολογουμένους, θα έχει ανάλογο αποτέλεσμα. Το Ηνωμένο Βασίλειο εξήγησε επίσης ότι ένας φόρος που συνδέεται με μεγαλύτερο αριθμό κατηγοριών βάσει των εκπομπών CO2 θα εκφράζει σαφέστερα την ιδιωτική κατανάλωση απ’ό,τι οι υφιστάμενες κατηγορίες που βασίζονται στα μεγέθη των κινητήρων και τους τύπους καυσίμων. Επομένως, η Επιτροπή κρίνει σκόπιμο να δοθεί η δυνατότητα στο Ηνωμένο Βασίλειο να εφαρμόσει το εν λόγω τροποποιημένο ειδικό μέτρο. Στο πλαίσιο αυτό, θα πρέπει να καταργηθεί η αρχική απόφαση 86/356/ΕΟΚ του Συμβουλίου. Ωστόσο, για να μπορέσει να είναι ομαλή η μετάβαση, η εν λόγω απόφαση θα καταργηθεί στις 30 Απριλίου 2007 και, εν πάση περιπτώσει, το αργότερο κατά την έναρξη ισχύος των σχετικών εθνικών μέτρων. |130 | Ισχύουσες διατάξεις στον τομέα που αφορά η πρόταση Απόφαση 86/356/ΕΟΚ του Συμβουλίου της 21ης Ιουλίου 1986 που επιτρέπει στο Ηνωμένο Βασίλειο να εφαρμόζει μέτρα για τον κατ’αποκοπή καθορισμό του μη εκπεστέου φόρου προστιθέμενης αξίας που επιβαρύνει τα έξοδα για καύσιμα των οχημάτων επιχειρήσεων. |140 | Συνεκτικότητα με τις λοιπές πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και εκτίμηση του αντικτύπου |Διαβουλεύσεις με τα ενδιαφερόμενα μέρη |219 | Άνευ αντικειμένου. |Συγκέντρωση και χρήση εμπειρογνωμοσύνης |229 | Δεν ήταν αναγκαία η προσφυγή σε εκτιμήσεις εξωτερικών εμπειρογνωμόνων. |230 | Αξιολόγηση των επιπτώσεων Η πρόταση απόφασης αφορά τα μέτρα απλοποίησης της επιβολής του ΦΠΑ στα καύσιμα για επαγγελματικά αυτοκίνητα στο Ηνωμένο Βασίλειο και επομένως αναμένεται ότι θα έχει θετικό οικονομικό αντίκτυπο. Εν πάση περιπτώσει, ο αντίκτυπος της απόφασης θα είναι περιορισμένος λόγω του περιορισμένου πεδίου εφαρμογής της παρέκκλισης. |Νομικά στοιχεία της πρότασης |305 | Σύνοψη της προτεινόμενης δράσης Χορήγηση άδειας στο Ηνωμένο Βασίλειο να παρεκκλίνει από τα άρθρα 5 παράγραφος 6 και 11A παράγραφος 1 στοιχείο β) της έκτης οδηγίας 77/388/ΕΟΚ του Συμβουλίου προκειμένου να εφαρμόσει ειδικά μέτρα για τον καθορισμό του ποσοστού ΦΠΑ που αφορά τα έξοδα για καύσιμα που χρησιμοποιούνται για ιδιωτικούς σκοπούς στα επαγγελματικά αυτοκίνητα με βάση τις εκπομπές CO2. |310 | Νομική βάση Άρθρο 27 παράγραφος 1 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών - Κοινό σύστημα φόρου προστιθεμένης αξίας: ομοιόμορφη φορολογική βάση. |329 | Αρχή της επικουρικότητας Η πρόταση εμπίπτει στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν εφαρμόζεται. |Αρχή της αναλογικότητας Η πρόταση συμβαδίζει με την αρχή της αναλογικότητας για τον (τους) εξής λόγο(ους). |331 | Η παρούσα απόφαση αφορά άδεια που χορηγείται σε κράτος μέλος μετά από αίτησή του και δεν δημιουργεί καμία υποχρέωση. |332 | Λόγω του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή των νομικών πράξεων |341 | Προτεινόμενες νομικές πράξεις: άλλες. |342 | Δεν κρίθηκαν κατάλληλα άλλα μέσα για τον(ους) εξής λόγο(ους). Δυνάμει του άρθρου 27 της έκτης οδηγίας 77/388/EΟΚ του Συμβουλίου για την εναρμόνιση των νομοθεσιών των κρατών μελών σχετικά με τους φόρους κύκλου εργασιών, παρέκκλιση από τους κοινούς κανόνες ΦΠΑ επιτρέπεται μόνο με άδεια του Συμβουλίου, το οποίο αποφασίζει ομόφωνα μετά από πρόταση της Επιτροπής. Η απόφαση του Συμβουλίου είναι η μόνη κατάλληλη νομική πράξη, επειδή μπορεί να απευθυνθεί σε ένα συγκεκριμένο κράτος μέλος. |Δημοσιονομικές επιπτώσεις |409 | Η πρόταση δεν έχει επιπτώσεις στον προϋπολογισμό της Κοινότητας. |Συμπληρωματικές πληροφορίες |520 | Κατάργηση ισχύουσας νομοθεσίας Η έκδοση της πρότασης θα έχει ως συνέπεια την κατάργηση ισχύουσας νομοθεσίας. |Ρήτρα επανεξέτασης/ αναθεώρησης/ λήξης ισχύος |533 | Η πρόταση περιλαμβάνει μια ρήτρα λήξης της ισχύος. |1.  ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στο Ηνωμένο Βασίλειο να εφαρμόσει ειδικό μέτρο παρέκκλισης από τα άρθρα 5 παράγραφος 6 και 11A παράγραφος 1 στοιχείο β) της οδηγίας 77/388/EΟΚ περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών(Το κείμενο στην αγγλική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την έκτη οδηγία 77/388/ΕΟΚ του Συμβουλίου της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη βάση υπολογισμού[1], και ειδικότερα το άρθρο 27 παράγραφος 1,την πρόταση της Επιτροπής[2],Εκτιμώντας τα ακόλουθα:(1) Με επιστολή που πρωτοκολλήθηκε στη Γενική Γραμματεία της Επιτροπής στις 7 Απριλίου 2005, το Ηνωμένο Βασίλειο ζήτησε άδεια παρέκκλισης από τα άρθρα 5 παράγραφος 6 και 11A παράγραφος 1 στοιχείο β) της οδηγίας 77/388/EΟΚ.(2) Σύμφωνα με το άρθρο 27 παράγραφος 2 της οδηγίας 77/388/EΟΚ, η Επιτροπή ενημέρωσε τα άλλα κράτη μέλη, με επιστολή της 26ης Οκτωβρίου 2005, σχετικά με το αίτημα που υπέβαλε το Ηνωμένο Βασίλειο. Με επιστολή της 27ης Οκτωβρίου 2005, η Επιτροπή ανακοίνωσε στο Ηνωμένο Βασίλειο ότι διέθετε όλες τις απαραίτητες πληροφορίες για την εκτίμηση του αιτήματος.(3) Το Ηνωμένο Βασίλειο επιθυμεί να αντικαταστήσει την παρέκκλιση, την οποία προέβλεπε η απόφαση 86/356/ΕΟΚ του Συμβουλίου της 21ης Ιουλίου 1986 που επιτρέπει στο Ηνωμένο Βασίλειο να εφαρμόζει μέτρα για τον κατ' αποκοπή καθορισμό του μη εκπεστέου φόρου προστιθέμενης αξίας που επιβαρύνει τα έξοδα για καύσιμα των οχημάτων επιχειρήσεων[3], η οποία επέτρεπε ειδικά μέτρα απλοποίησης για τον καθορισμό σε κατ' αποκοπή βάση του ποσοστού του φόρου προστιθέμενης αξίας (ΦΠΑ) που αφορά τα έξοδα για καύσιμα των επαγγελματικών αυτοκινήτων που χρησιμοποιούνται εν μέρει για ιδιωτικούς σκοπούς. Αυτή η διαδικασία απαλλάσσει τους φορολογουμένους από την υποχρέωση να τηρούν λεπτομερείς καταστάσεις κατανάλωσης καυσίμων για να υπολογίζουν, για κάθε αυτοκίνητο, το ακριβές ποσό ΦΠΑ που αντιστοιχεί στην ιδιωτική και στην επαγγελματική χρήση. Όπως αυτό το σύστημα, το νέο προτεινόμενο σύστημα θα είναι προαιρετικό για τους φορολογουμένους.(4) Το σημερινό σύστημα βασίζεται στον τύπο του χρησιμοποιούμενου καυσίμου και στον κυβισμό του αυτοκινήτου. Το Ηνωμένο Βασίλειο επιθυμεί να τροποποιήσει αυτό το σύστημα ώστε να βασίζεται στο επίπεδο εκπομπών διοξειδίου του άνθρακα (CO2) του αυτοκινήτου, δεδομένου ότι οι εκπομπές CO2 και η κατανάλωση καυσίμων έχουν άμεση σχέση αναλογίας μεταξύ τους και επομένως και με τα έξοδα για καύσιμα. Αυτό σημαίνει ότι ένα κλιμακωτό σύστημα κατ' αποκοπή που βασίζεται στις εκπομπές CO2 θα μπορούσε να επιτύχει τον ίδιο στόχο φορολόγησης των εξόδων για καύσιμα που βαρύνουν μια επιχείρηση για την ιδιωτική χρήση των οχημάτων. Παράλληλα, το Ηνωμένο Βασίλειο ελπίζει επίσης να μπορέσει να καθορίσει με μεγαλύτερη ακρίβεια το φόρο για την ιδιωτική κατανάλωση αυξάνοντας, και συνεπώς βελτιώνοντας, τον αριθμό κατηγοριών σε σύγκριση με τις υφιστάμενες κατηγορίες.(5) Αυτό το καθεστώς πράγματι επέτρεψε στο Ηνωμένο Βασίλειο να απλουστεύσει τη διαδικασία φορολόγησης των εξόδων για καύσιμα των επαγγελματικών αυτοκινήτων, το δε προτεινόμενο σύστημα, το οποίο βασίζεται στις εκπομπές CO2, θα έχει ανάλογο αποτέλεσμα. Η ιδιωτική κατανάλωση θα εκφράζεται σαφέστερα με το νέο σύστημα(6) Η διάρκεια ισχύος της παρέκκλισης θα πρέπει να περιοριστεί χρονικά, ώστε βάσει της εμπειρίας κατά την ημερομηνία αυτή να μπορεί να αξιολογηθεί αν η παρέκκλιση εξακολουθεί να είναι δικαιολογημένη ή όχι.(7) Η απόφαση 86/356 θα πρέπει να καταργηθεί μετά από ορισμένο χρονικό διάστημα αλλά, εν πάση περιπτώσει, κατά την έναρξη ισχύος των εθνικών διατάξεων που θεσπίζουν το νέο ειδικό μέτρο, ώστε να αποφευχθεί η περίπτωση να συνυπάρχουν οι άδειες για τα δύο συστήματα.(8) Το Ηνωμένο Βασίλειο θα πρέπει να ενημερώσει την Επιτροπή σχετικά με τις εθνικές διατάξεις που θεσπίζουν το νέο ειδικό μέτρο αμέσως μετά την έγκρισή τους και να διασφαλίσει ότι το μέτρο αυτό δεν θα τεθεί σε εφαρμογή πριν από τις 30 Απριλίου 2007.(9) Η παρέκκλιση δεν έχει αρνητικές επιπτώσεις στους ιδίους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση από τα άρθρα 5 παράγραφος 6 και 11A παράγραφος 1 στοιχείο β) της έκτης οδηγίας 77/388/ΕΟΚ, επιτρέπεται στο Ηνωμένο Βασίλειο, από 1ης Μαΐου 2007 έως 31 Δεκεμβρίου 2015, να καθορίζει σε κατ' αποκοπή βάση το ποσοστό του φόρου προστιθέμενης αξίας που αφορά τα έξοδα για καύσιμα των επαγγελματικών αυτοκινήτων που χρησιμοποιούνται για ιδιωτικούς σκοπούς.Άρθρο 2Το ποσοστό του φόρου που αναφέρεται στο άρθρο 1 εκφράζεται σε πάγια ποσά, τα οποία καθορίζονται με βάση το επίπεδο των εκπομπών CO 2 του τύπου οχήματος, που εκφράζει την κατανάλωση καυσίμων. Το Ηνωμένο Βασίλειο αναπροσαρμόζει αυτά τα πάγια ποσά ετησίως ανάλογα με τις αλλαγές του μέσου κόστους των καυσίμων.Άρθρο 3Το σύστημα που δημιουργείται με βάση την παρούσα απόφαση είναι προαιρετικό για τους φορολογουμένους.Άρθρο 4Η απόφαση 86/356 του Συμβουλίου καταργείται στις 30 Απριλίου 2007.Το Ηνωμένο Βασίλειο ενημερώνει την Επιτροπή σχετικά με τις εθνικές διατάξεις που αναφέρονται στο άρθρο 1 αμέσως μετά την έγκρισή τους.Άρθρο 5Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.Βρυξέλλες,Για το ΣυμβούλιοΟ Πρόεδρος [1] ΕΕ L 145 της 13.6.1977, σ. 1. Οδηγία όπως τροποποιήθηκε τελευταία από την οδηγία 2006/18/ΕΚ (ΕΕ L 51 της 22.2.2006, σ. 12).[2] ΕΕ C […], […], σ. […].[3] ΕΕ L 212 της 2.8.1986, σ. 35.